അങ്ങനെ സംഭവിച്ചിരുന്നുവെങ്കില് ഇപ്പോള് പെട്രോള് 64 രൂപയ്ക്കും ഡീസല് 56 രൂപയ്ക്കും വാങ്ങി നമുക്ക് വാഹനങ്ങളില് നിറയ്ക്കാമായിരുന്നു, എന്തുചെയ്യാം ഭാഗ്യമില്ലാതെ പോയി കൊച്ചി: 2008 09ല് അന്താരാഷ്ട്ര ക്രൂഡോയില് വില ബാരലിന് ശരാശരി 132 ഡോളറായിരുന്നു. അന്ന് ഇന്ത്യയില് പെട്രോളിന് 51 രൂപ. ഡീസലിന് 35 രൂപ. ഇപ്പോള് ക്രൂഡോയിലിന് 84 ഡോളര്. എന്നാല്, പെട്രോള് വിലയുള്ളത് 108.9 രൂപയില് തിരുവനന്തപുരം, ഡീസലിന് 101.67 രൂപ. ക്രൂഡോയില് വില കുത്തനെ കുറഞ്ഞിട്ടും പെട്രോള്, ഡീസല് വില ഇരട്ടിയിലധികമായി വര്ദ്ധിച്ചു! എന്താണ് കാരണം? കേന്ദ്രസംസ്ഥാനങ്ങള് ചുമത്തുന്ന നികുതിയുടെ വര്ദ്ധന തന്നെ! 2014ല് പെട്രോളിന് കേന്ദ്ര എക്സൈസ് നികുതി 9.48 രൂപയായിരുന്നു ഇപ്പോള് 32.90 രൂപ. ഡീസലിന്റേത് 3.56 രൂപയായിരുന്നത് 31.80 രൂപയിലെത്തി. കേരളം ഈടാക്കുന്ന നികുതി പെട്രോളിന് 27.42 ശതമാനമായിരുന്നത് 30.08 ശതമാനമായി. ഡീസലിന്റെ നികുതി 22.07 ശതമാനത്തില് നിന്ന് 22.76 ശതമാനത്തിലുമെത്തി. രാജ്യാന്തര വിപണിയില് ക്രൂഡോയില് വില കുറയുന്നതിന് ആനുപാതികമായി, നികുതി കൂട്ടാനാണ് കേന്ദ്രസംസ്ഥാന സര്ക്കാരുകള് മത്സരിച്ചത്. അതോടെ, ക്രൂഡ് വിലക്കുറവിന്റെ നേട്ടം ഉപഭോക്താക്കള്ക്ക് കിട്ടാതെയുമായി. നികുതി കൂട്ടിയിരുന്നില്ലെങ്കില് പെട്രോളിയം ഉത്പന്നങ്ങള്ക്ക് കേന്ദ്രസംസ്ഥാന സര്ക്കാരുകള് 2014ലെ നികുതി വര്ദ്ധിപ്പിച്ചിരുന്നില്ലെങ്കില് എന്താകുമായിരുന്നു ഇപ്പോള് പെട്രോള്, ഡീസല് വില? ഒരു കണക്ക് നോക്കാം: പെട്രോള് ഇപ്പോള് അടിസ്ഥാനവില : 38.93 രൂപ കേന്ദ്ര എക്സൈസ് നികുതി 2014 :9.48 രൂപ ഡീലര് കമ്മിഷന് : 2 രൂപ കേരളത്തിലെ വില്പന നികുതി : 13.82 രൂപ റീട്ടെയില് വില : ?64.23 ചരക്കുകൂലി പുറമേ. വിലയില് പ്രാദേശിക വ്യത്യാസമുണ്ടാകും ഡീസല് ഇപ്പോള് അടിസ്ഥാനവില : 41.41 രൂപ കേന്ദ്ര എക്സൈസ് നികുതി 2014 : 3.56 രൂപ ഡീലര് കമ്മിഷന് : 1.00 രൂപ കേരളത്തിലെ വില്പന നികുതി : 10.14 രൂപ റീട്ടെയില് വില : 56.11 രൂപ ചരക്കുകൂലി പുറമേ. വിലയില് പ്രാദേശിക വ്യത്യാസമുണ്ടാകും നികുതിയുടെ വിഹിതം 2014ല് പെട്രോളിന്റെ അടിസ്ഥാനവില : 66 കേന്ദ്രസംസ്ഥാന നികുതി : 34 2021ല് അടിസ്ഥാനവില : 42 കേന്ദ്രസംസ്ഥാന നികുതി : 58 കേരളത്തിന്റെ കീശ 2014 15ല് പെട്രോളിയം ഉത്പന്ന നികുതിവരുമാനമായി കേരളം നേടിയത് 5,378 കോടി രൂപ. 201920ല് ഇത് 8,704 കോടി രൂപയായി വര്ദ്ധന 50.1 ശതമാനം. കേരളം ഈടാക്കുന്ന ഒരു രൂപ അഡിഷണല് വില്പന നികുതി കൂട്ടാതെയുള്ള വരുമാനമാണിത്. 2014ല് നിന്ന് 2021ലേക്ക് എത്തിയപ്പോള് കേന്ദ്ര നികുതി വരുമാനത്തിലുണ്ടായ വര്ദ്ധന 164 ശതമാനം. ഇക്കാലയളവില് സംസ്ഥാനങ്ങളുടെ മൊത്തം നികുതി വരുമാനം കൂടിയത് 1.6 ലക്ഷം കോടി രൂപയില് നിന്ന് 2.2 ലക്ഷം കോടി രൂപയിലേക്ക്